<classify> Katika pambano lililochezwa mwishoni mwa wiki iliyopita, Cheka alimshinda Singwancha kwa KO raundi ya nane.Mpambano huo usiokuwa wa ubingwa wa raundi 10 ulichezwa kwenye ukumbi wa PTA Sabasaba ambapo Cheka alirudisha kiwango chake kwa kuonesha kiwango kizuri tangu raundi ya kwanza ya mchezo huo.Kwa mujibu wa Katibu Mkuu wa Chama cha Ngumi za Kulipwa nchini PST, Antony Rutta, ushindi huo umemrudisha Cheka kwenye hadhi yake kwani amewekwa kwenye nafasi nzuri.Bondia wa Thailand amempandisha Cheka kwenye viwango vya ubora duniani na kuwa nafasi ya 41 badala ya 56 alipokuwa mwanzo kabla ya kufutwa kabisa sasa amerudishwa na kupewa nafasi ya 41, alisema.Hata hivyo, mtandao wa Box Record ambao unaweka matukio ya historia ya ngumi ubingwa wa dunia unaonesha kuwa Cheka ameshika nafasi ya 41 kati ya 976 katika uzito wa Super middle weight.Tayari cheka ana rekodi ya kushinda mapambano 31 na kati ya hayo, 17 ameshinda kwa KO, amepoteza mapambano manane huku kati ya hayo matano kwa KO akitoka sare mbili.  <topic>: michezo 